Juvenko
Gaj Vetije Akvilin Juvenko (, 4. vek n.e.) bio je hrišćanski latinski pesnik, koji je delovao u vreme vladavine Konstantina Velikog. Rođen je u Hispaniji, u porodici plemenitog porekla, a kasnije je postao prezbiter. Ovi su podaci, koje donosi Jeronim, sve što je danas poznato o Juvenku.

Delo 
Glavno je Juvenkovo delo biblijski ep, pisan u vergilijevskom ruhu i sastavljen od 3,311 heksametra, pod naslovom Četiri jevanđelja (Evangeliorum libri quattuor), koji je objavljen oko 300. godine predstavlja stihovanu povest Hristovog života prema podacima iz jevanđelja. Za polaznu tačku uzeo je pesnik Jevanđelje po Mateju, a pojedine podatke preuzima, prema potrebi, iz ostala tri jevanđelja i razmešta ih na odgovarajuća mesta, pa tako celo delo predstavlja harmoničnu celinu. Ovaj Juvenkov spev hvali čitav niz kasnijih pisaca, od Jeronima pa sve do Petrarke, a imao je uticaja i na pesnike karolinške renesanse, verovatno više zahvaljujući njegovoj sadržini nego obliku u kojem je ona izložena. Jezik i stih su mu uglavnom čisti i odaju Vergilijev uticaj, ali primećuju se i povremena odstupanja od klasične prozodije i klasičnih jezičkih obrazaca. Najveća je vrednost ovoga dela u tome što je Juvenko duh, a često i reč Svetog pisma preneo u stihove i stvorio prvi značajniji biblijski ep.

Juvenko je i jedan od ranohrišćanskih pisaca kojima se pripusuje Knjiga o Postanju (Liber in Genesim) od 1.541 heksametra, čiji je cilj, kako se čini, bio popularizacija proučavanja Starog zaveta i koji po tematici i načinu njenog izlaganja dosta nalikuje epu Četiri jevanđelja.

Reference

Literatura

Vanjske veze 
Opera Omnia u Migneovom izdanju Patrologia Latina, s.v. Vettius Aquilinus Juvencus
Dela i bibliografija na Bibliotheca Augustana

Latinski pisci
Ranokršćanski pisci
Authority control